Yɛtetee no mframa mu nnansa yi sɛ wↄrebɛtoto kaa sika mu, nanso adwumakuo a ɛhwɛ akwansosɛm so wↄ Ghana asi so dua sɛ ɛnyɛ adeɛ a wↄrebɛto kaa sika mu firi nnɛ Dwoada yi.
Nsɛntwerɛfoↄ de too dwa sɛ wↄbɛtoto kaa sika mu Dwoada, Ɛbↄ da a ɛtↄ so 19 wↄ 2022 mu no akyi na GPRTU foↄ nso de saa nsɛm yi too dwa.
Nnipa a ↄyɛ dawubↄni ma GPRTU, Alhaji Abass Imoro ne Citi News nkↄmmↄdie mu no, ↄsii no pi sɛ, wↄne mpanimfoↄ atitire a wↄdi kuo yi mu akotene bɛhyia nnawↄtwe yi mu, na ɛno akyiri no wↄde nkaebↄ a ɛfa kaa sika ntotomu no ho no bɛto dwa. Ne saa nti adrↄba foↄ akuo ahodoↄ no nka wↄn akoma nto wↄn yam na wↄnnya twɛn honhom ne ntoboaseɛ.
“Seesei a yɛrekasa yi, yɛnni adwenemupↄ biara sɛ yɛrebɛtoto kaa sika mu Dwoada. Mpo sɛ biribi saa bɛkↄ so a, ɛsɛ sↄ yɛpinkyen mpanimfoↄ a wↄdi kuo yi mu akotene ne wↄn di nkↄmmↄ ansa.”
“Yɛresrɛ adrↄba foↄ akuo nyinaa sɛ wↄbɛsↄ wↄn dua mu kakra, berɛ a yɛrehwehwɛ deɛ ɛbɛboa yɛn nyinaa yi.” Owura yi anom nsɛm nie.
Kaa sika boↄ kↄↄ soro 20% wↄ Kotonimma mu wↄ 2022.
Berɛ a wↄtotoo kaa sika mu wↄ Kotonimma da a ɛtↄ so 9 wↄ afe yi mu no, na fango ahodoↄ no boↄ yɛ GHȼ 9.41 ne GHȼ 11.12
Seesei sɛ yɛhwɛ boↄ no a, ahuri kↄ GHȼ 11 ne Ghȼ 14 a ɛbɛtumi aboro saa mpo.
